
ĶEKAVAS NOVADA DOME

Gaismas iela 19 k-9 -1, Ķekava, Ķekavas novads, LV-2123,
tālrunis 8488, 29467749; e-pasts: novads@kekava.lv


SĒDES  PROTOKOLA  PIELIKUMS  

2024.gada 3.oktobris                                           		           	                    protokols Nr. 22.

LĒMUMS Nr. 1.
Par Ķekavas novada pašvaldības kapitālsabiedrību reorganizācijas uzsākšanu
  
Izskatot jautājumu par Ķekavas novada pašvaldības (turpmāk – pašvaldība) kapitālsabiedrību SIA “Ķekavas nami”, SIA “Baložu komunālā saimniecība”, SIA “Ķekavas sadzīves servisa centrs” un SIA “BŪKS” (turpmāk – kapitālsabiedrības) reorganizācijas uzsākšanu, konstatēts: 
1. [bookmark: _Hlk152674704]pašvaldība ir 100% pamatkapitāla īpašniece kapitālsabiedrībās;
2. kapitālsabiedrību darbības veidi, atbilstoši to statūtiem, ir ūdenssaimniecības pakalpojumu sniegšana, siltuma ražošana un piegāde, daudzdzīvokļu koplietošanas objektu pārvaldīšana un apsaimniekošana, teritoriju uzturēšana un uzkopšana Ķekavas novada administratīvajā teritorijā;
3. pašvaldībā 2022.gada 2.novembrī saņemts Konkurences padomes (turpmāk – KP) 2022.gada 2.novembra atzinums Nr.1.7-2/1061, kurā, ņemot vērā atzinumā minēto, pašvaldība tiek aicināta vērtēt kapitālsabiedrību iespējamo reorganizāciju, piemēram, tās apvienojot;
4. pašvaldība 2024.gada 27.martā ar SIA “ZAB PricewaterhouseCoopers Legal” (turpmāk – izpildītājs) ir noslēgusi iepirkuma līgumu Nr. 1-17.1/24/101 “par Konsultācijas par Ķekavas novada pašvaldības kapitālsabiedrību SIA “Ķekavas nami”,  SIA “Baložu komunālā saimniecība”, SIA “Ķekavas sadzīves servisa centrs” un SIA “BŪKS” darbības optimizāciju”, kura ietvaros izpildītājam bija jāveic šāds darba uzdevums: jānosaka reorganizācijas variantus, noteikto variantu novērtējums, salīdzinājums (saimnieciskās darbības raksturojums, organizatoriskās struktūras raksturojums, finanšu analīze, juridiskais novērtējums, ieviešanas laika grafika novērtējums, risku novērtējums), secinājumi par uzņēmumu reorganizācijas optimālāko variantu, priekšlikumi reorganizācijas procesa ietvaros veicamajām darbībām (organizatoriskās struktūras izveide, sistēmu un procesu saskaņošana (konsolidācija), komercdarbības veidu pārskatīšana, ņemot vērā Konkurences padomes atzinumus par pašvaldības tiešās līdzdalības kapitālsabiedrībās izvērtējumiem, ārpakalpojumu piesaistes apjoma palielināšanas iespējas un lietderība;
5. pašvaldība 2024.gada 22.augustā ir saņēmusi izpildītāja izstrādāto ziņojumu (reģ.Nr. 1-6.1/24/4781) par kapitālsabiedrību darbības optimizāciju (turpmāk – ziņojums);
6. ziņojumā tika izvērtēta katras kapitālsabiedrības darbība, struktūra, kapitālsabiedrību funkciju dublēšana, ziņojumos par pašvaldības līdzdalības saglabāšanu četrās pašvaldības kapitālsabiedrībās ietvertā informācija, KP atzinumi, finanšu analīze, finanšu un ne finanšu riski, kā arī cita informācija, kas ir saistīta ar kapitālsabiedrību darbības optimizāciju. Izvērtēšanas rezultātā ziņojumā tika vērtēti 5 (pieci) kapitālsabiedrību reorganizācijas modelēšanas varianti, kuru izvērtēšanas rezultātā tiek piedāvāti 2 optimālākie reorganizācijas modeļi - 3A un 1A.1 modelis (informācija norādīta ziņojuma 60.lpp-62.lpp.): izpildītājs ziņojumā norāda, ka, lai arī katram modelim ir savi plusi un mīnusi, tomēr 3A un 1A.1 modeļos atspoguļotie reorganizācijas modeļi ir reālistiskākie salīdzinājumā ar citiem aplūkotajiem modeļiem. 3A vai 1A.1 modelis ilgtermiņā stiprinās korporatīvo pārvaldību, nodrošinās lietderīgāko pakalpojumu sniegšanu iedzīvotājiem, kā arī samazinās kapitālsabiedrības administratīvās izmaksas:
6.1. 3A modelis paredz, ka SIA “BŪKS” tiek pievienots SIA “Ķekavas nami”, savukārt SIA “Ķekavas sadzīves servisa centrs” tiek pievienots SIA “Baložu komunālā saimniecība”;
6.2. 1A.1 modelis paredz, ka SIA “BŪKS”, SIA “Baložu komunālā saimniecība” un SIA “Ķekavas sadzīves servisa centrs” tiek pievienotas SIA “Ķekavas nami”;
7. ziņojumā ir norādīts, ka, novērtējot reorganizācijas lietderību un resursu pieejamību, kas nepieciešami reorganizācijas procesa vadībai un īstenošanai, var veikt 1A.1 reorganizācijas modeļa pakāpenisku īstenošu, proti, sākotnēji SIA “Ķekavas nami” tiek pievienots SIA “BŪKS” bet vēlāk tiek pievienoti SIA “Baložu komunālā saimniecība” un SIA “Ķekavas sadzīves servisa centrs”. Ja tiek īstenots reorganizācijas modelis 3A, tad šis modelis paredz iespēju SIA “Baložu komunālā saimniecība”, kurai iepriekš pievienots SIA “Ķekavas sadzīves servisa centrs”, nākotnē tikt pievienotai SIA “Ķekavas nami”, tādējādi veidojot vienotu kapitālsabiedrību pašvaldībā. Līdzīgu kapitālsabiedrību apvienošana var sniegt šādus ieguvumus:
7.1. izmaksu samazinājums - lielāks uzņēmums ļauj samazināt izmaksas, piemēram, ražošanas, pārdošanas un administratīvās izmaksas, tādā veidā palielinot kapitālsabiedrības pelņu un darba efektivitāti;
7.2. resursu palielināšana - apvienojoties līdzvērtīgām kapitālsabiedrībām, tās var dalīties resursos, tajā skaitā tehnoloģiju, zināšanu un klientu bāzē, kas veicina kapitālsabiedrības efektivitāti un inovācijas;
7.3. palielināta tirgus klātbūtne - apvienojoties līdzvērtīgām kapitālsabiedrībām, kapitālsabiedrība iegūst pieeju jauniem tirgiem un klientiem, kas stiprina kapitālsabiedrības pozīciju tirgū;
7.4. finanšu stabilitāte - lielāks uzņēmums ir finansiāli stabils un izturīgāks pret ekonomiskajām svārstībām;
7.5. administratīvā vienotībā - apvienojot līdzvērtīgās kapitālsabiedrības, tiek vienkāršoti administratīvie procesi un samazināta birokrātija.

Ņemot vērā iepriekš minēto, un, pamatojoties uz:
· Pašvaldību likuma 4.panta pirmās daļas 1., 2. un 3.punktu, 10.panta pirmās daļas 9., 19. un 21.punktu,
· Publiskas personas kapitāla daļu un kapitālsabiedrību pārvaldības likuma 127.panta pirmo un otro daļu, 130.pantu,
· kā arī, ņemot vērā Ķekavas novada domes Īpašumu komitejas 2024.gada 24.septembra un Finanšu komitejas 2024.gada 26.septembra sēžu atzinumus,

Atklāti balsojot
ar 14 balsīm “Par” ((Aigars Vītols, Andris Ceļmalnieks, Andris Vītols, Dace Cīrule, Edgars Brigmanis, Elīna Rasnace, Indra Priede, Inese Jēkabsone, Ineta Romanovska, Juris Jerums, Juris Žilko, Karina Putniņa, Rihards Gorkšs, Viktorija Baire),  "Pret" – nav, “Atturas” – nav, "Nepiedalās" – 2 (Arnolds Keisters, Valts Variks),
Ķekavas novada dome NOLEMJ:

1. Uzsākt Ķekavas novada pašvaldības kapitālsabiedrību SIA “Ķekavas nami” (Reģ.Nr. 40003359306), SIA “BŪKS” (Reģ.Nr. 40003295397), SIA “Baložu komunālā saimniecība” (Reģ.Nr. 40003201921) un SIA “Ķekavas sadzīves servisa centrs” (Reģ.Nr. 40003525725) reorganizāciju – apvienošanu pievienošanas ceļā, kur SIA “Ķekavas nami” ir iegūstošā kapitālsabiedrība (turpmāk – iegūstošā kapitālsabiedrība), bet SIA “BŪKS”, SIA “Baložu komunālā saimniecība” un SIA “Ķekavas sadzīves servisa centrs” ir pievienojamās kapitālsabiedrības (turpmāk – pievienojamās kapitālsabiedrības) iegūstošajai kapitālsabiedrībai.
2. Šī lēmuma lemjošās daļas 1.punktā minēto kapitālsabiedrību reorganizāciju veikt līdz 2027.gada 31.decembrim šādā secībā:
2.1. SIA “BŪKS” pievienot iegūstošajai kapitālsabiedrībai līdz 2025.gada 31.decembrim;
2.2. SIA “Baložu komunālā saimniecība” pievienot iegūstošajai kapitālsabiedrībai līdz 2026.gada 31.decembrim;
2.3. SIA “Ķekavas sadzīves servisa centrs” pievienot iegūstošajai kapitālsabiedrībai līdz 2027.gada 31.decembrim. 
3. Pievienojamo kapitālsabiedrību pievienošana iegūstošajai kapitālsabiedrībai notiek, pievienojamajai kapitālsabiedrībai nododot visu savu mantu iegūstošajai kapitālsabiedrībai saskaņā ar pieņemšanas nodošanas aktu un pievienojamā sabiedrība beidz pastāvēt bez likvidācijas procesa. 
4. Iegūstošās kapitālsabiedrības pamatkapitāls tiek palielināts, ieguldot tajā mantisko ieguldījumu – pievienojamo kapitālsabiedrību mantu par summu, kuras vērtība nosakāma atbilstoši Publiskas personas kapitāla daļu un kapitālsabiedrību pārvaldības likuma 132.panta pirmajai un otrajai daļai, un Komerclikuma 154.pantam, bez jaunu dalībnieku uzņemšanas, pretī saņemot attiecīgu jaunu daļu skaitu. 
5. Pēc pievienojamo kapitālsabiedrību pievienošanas iegūstošajai kapitālsabiedrībai, tiek veikta iegūstošās kapitālsabiedrības nosaukuma maiņa. 
6. Iegūstošās kapitālsabiedrības kapitāla daļu turētājs pēc reorganizācijas procesa pabeigšanas ir Ķekavas novada pašvaldība.
7. Uzdot šī lēmuma lemjošās daļas 1.punktā minēto kapitālsabiedrību valdēm izstrādāt reorganizācijas līguma projektu, ievērojot Publiskas personas kapitāla daļu un kapitālsabiedrību pārvaldības likuma un Komerclikuma nosacījumus, un šajā lēmumā norādītos nosacījumus. 
8. Uzdot šī lēmuma lemjošās daļas 1.punktā minēto kapitālsabiedrību valdēm savu pilnvaru ietvaros reorganizācijas gaitā nodrošināt Publiskas personas kapitāla daļu un kapitālsabiedrību pārvaldības likumā, Komerclikumā un Darba likumā noteikto nosacījumu izpildi, tajā skaitā informējot kapitālsabiedrību kreditorus par reorganizācijas uzsākšanu un uzaicinājumu pieteikt savas prasības.
9. Uzdot iegūstošās kapitālsabiedrības un pievienojamo kapitālsabiedrību kapitāla daļu turētāja pārstāvim pieņemt attiecīgus lēmumus par šajā lēmumā minēto kapitālsabiedrību reorganizāciju un saskaņot kapitālsabiedrību reorganizācijas līgumus. 
10. Šī lēmuma izpildes kontroli uzdot Ķekavas novada pašvaldības izpilddirektora vietniekam. 
11. Šis lēmums stājas spēkā ar tā pieņemšanas brīdi.


Sēdes vadītāja:	            (*PARAKSTS)          	Viktorija Baire

[bookmark: _Hlk95808303]*ŠIS  DOKUMENTS  IR  ELEKTRONISKI  PARAKSTĪTS  AR  
DROŠU ELEKTRONISKO  PARAKSTU  UN  SATUR  LAIKA  ZĪMOGU.

